open-index/open-wikipedia-markdown huggingface dataset:
Tedre tänav (Rakvere)

**Tedre tänav** on tänav Rakvere linna kaguosas. Kaugus linna keskväljakust on linnulennult 2,1–2,4 km.

Tedre tänav on 446 m pikk, tänava-ala on 15–20 meetrit lai ning asub Linnuriigi linnaosas. 20. sajandi alguses asus piirkond Rägavere valla territooriumil, seal olid talumaad. Nõukogude okupatsiooni ajal kuulus Tedre tänava ümbrus Vinni külanõukogu alla. 1990. aastatel liideti Linnuriigi tänavate ala Rakvere linnaga.

Tänav saab alguse Ööbiku tänava ristmikult ning kulgeb lõuna suunas, ristudes Kajaka tänavaga ja lõpeb Kotka tänava ristmikul.

Tedre tänava äärde on 20. sajandi lõpukümnenditel rajatud ridaelamu, korterelamu ja ühepereelamud abihoonetega. 1978. aastaks oli valminud kaks maja. Lõunapoolses osas on istutatud kõrghaljastus. Tänav on välisvalgustuse, asfaltkattega sõidutee ning 2021. aastal ehitatud osalise kõnniteega.

## Viited
Metsise tänav (Rakvere)

**Metsise tänav** on tänav Rakvere linna kaguosas. Kaugus linna keskväljakust on linnulennult 2,2–2,4 km.

Metsise tänav on 298 meetrit pikk,  tänava-ala on 25 meetrit lai ning asub Linnuriigi linnaosas. 20. sajandi alguses asus piirkond Rägavere valla territooriumil, seal olid talumaad. Nõukogude ajal kuulus Metsise tänava ümbrus Vinni külanõukogusse. 1990. aastatel liideti Linnuriigi tänavate ala Rakvere linnaga.

Tänav saab alguse Kajaka tänava ristmikult, kulgeb lõuna suunas ja lõpeb Kotka tänava ristmikul. Tänav on paralleelne Tedre ja Rähni tänavatega.

Metsise tänava äärde on 20. sajandi lõpukümnenditel rajatud ühepereelamud abihoonetega, põhjapoolses osas on istutatud kõrghaljastus. Tänav on välisvalgustuse ja asfaltkattega sõiduteega, kõnniteed puuduvad.

## Viited

## Välislingid
*Geoportaal
*Vaade Metsise tänavale Kotka tänava ristmikult põhja suunas
Kathleen Munn

**Kathleen Jean Munn** (28. august 1887 Toronto – 19. oktoober 1974 Toronto) oli Kanada kunstnik, keda tunnustatakse postuumselt Kanada moodsa kunsti teerajajana.

## Viited

## Kirjandus
*
*Uhlyarik, Georgiana. *Kathleen Munn: Life & Work*. Toronto: Art Canada Institute, 2014. ISBN 978-0-9921483-8-6
Marko Kekišev

**Marko Kekišev** (sündinud 5. jaanuaril 1963) on eesti kujundusgraafik (märgigraafik ja plakatist) ning disainer (meediadisainer).

Kekišev on lõpetanud 1981. aastal Pärnu 4. Keskkooli ja 1986. aastal Eesti NSV Riikliku Kunstiinstituudi disaini erialal. 

Ta on tegutsenud lisaks graafilisele disainile ka õppejõuna (sealhulgas Eesti Kunstiakadeemias), reklaamifirmades Kolm Karu ja Zavod BBDO *art director*'ina, samuti kriitikuna ja kuraatorina. 

2008. aastast töötab ta OÜ Siirup kujundusjuhina ja 2013. aastast ühtlasi Kõrgemas Kunstikoolis Pallas meediadisaini osakonnas professorina. Ta on Eesti graafilise disaini- ja plakativäljapanekute kuraator. Lisaks on ta Haapsalu Graafilise Disaini Festivali eestvedaja ja korraldaja.

## Tunnustus
*2011 – Eesti Kultuurkapitali kujutava ja rakenduskunsti sihtkapitali aastapreemia

## Välislingid
*
*EKL volikogu 2019–2022. eaa.ee
*Kõrgema Kunstikooli Pallas meediadisaini osakond. pallasart.ee
Guantšid

**Guantšid** (hispaania keeles *guanches*) on Kanaari saarte välja surnud põlisrahvad.

Sageli on neid seostatud eeskätt Tenerifega, aga guantšide pärandit on koopamaalingute ja esemete näol leitud ka La Gomera, Fuerteventura, Gran Canaria, La Palma, El Hierro ja Lanzarote saarelt. On arvatud, et nad asustasid saared umbes 2500 aastat tagasi. Pärast Hispaania vallutusretki 15. sajandil hävitati suur osa põlisrahvastest. Need, kes jäid ellu, sulandusid saarele saabunud hispaanlastega. Täna võib leida Kanaari saarte kultuurist üksikuid guantši kultuuri elemente. Neist tuntuim on Silbo, vilel põhinev kommunikatsioonisüsteem La Gomera saarel.

## Nimetus
Nimetus guantšid tuleneb sõnast *guanachinet* ja tähendab kohalikus keeles otsetõlkes Tenerife inimest (*Guan* = inimene, *Achinet* = Tenerife).

## Päritolu
Selle kohta, millal guantšid asustasid Kanaari saared, puuduvad ühesed andmed. Saartelt leitud arheoloogilised leiud (söestunud puutükid, seemned, koduloomade luud) osutavad sellele, et inimene asustas saari juba 5. sajandil eKr. Genoomianalüüsid viitavad sellele, et guantšid pärinevad Põhja-Aafrikast.

## Keel
Mitmed keeleteadlased on oletanud, et guantši keel oli sarnane berberi keelega. Samas on leitud, et äratuntavalt berberi päritolu on vaid osa põllupidamise ja loomakasvatusega seotud sõnavarast. Samal ajal ei ole guantši keelest leitud berberi grammatilisi käändeid. Ka suur osa guantši sõnavarast erineb berberi sõnavarast. 

## Viited
Ling Liong Sik

Tun **Ling Liong Sik** (lihtsustatud hiina kirjas 林良实; traditsioonilises hiina kirjas 林良實; sündinud 18. september 1943 Kuala Kangsares) on Malaisia poliitik. Ta on endine MCA president ja endine Malaisia ​​transpordiminister.

4. veebruaril 1988 määrati Ling Liong Sik Malaisia ​​üleminekupeaministriks kuni sama aasta 16. veebruarini.

27. oktoobril 2015 esitas Malaisia ​​peaminister Najib Razak Ling Liong Siki vastu hagi au teotamises. Ta väitis kaebuses, et Ling Liong Sik süüdistas teda sama aasta 3. oktoobril 1MDB vahendite väärkasutamises ja muudes valedes ja pahatahtlikes laimavates avaldustes ning avaldas need uudiste veebisaitidel. 22. mail 2018 võttis Najib hagi tagasi ja nõustus tasuma 25 000 RM-i.

Ta on ka üks mõjukamaid hiina poliitikuid tänapäeva Malaisia.

## Pere
Ta on abielus Ong Ee Nahiga ja tal on kaks poega: Ling Hee Leong ja Ling Hee Keat.

## Viited
Budišov nad Budišovkou

**Budišov nad Budišovkou** (saksa keeles *Bautsch*) on linn Tšehhis Morava-Sileesia maakonnas Opava ringkonnas. Budišov nad Budišovkou asub Opavast 24,5 km edelas, Olomoucist ligi 36 km kirdes ja Ostravast umbes 45 km idas.

Linn paikneb merepinnast 526 meetri kõrgusel.

Budišov nad Budišovkoud on esmamainitud 1301. aastal.

Budišov nad Budišovkou vanalinn on alates 2003. aastast ajalooline linnakaitseala.

## Viited
Lawrence Ferlinghetti

**Lawrence Monsanto Ferlinghetti** (24. märts 1919 – 22. veebruar 2021) oli Ameerika luuletaja, maalikunstnik, ühiskonnaaktivist ja kirjastuse City Lights Booksellers &amp; Publishers kaasasutaja.

Ta kirjutas luulet, ilukirjandust, esseistikat, kunstikriitikat, näidendeid ja filmisüžeesid. Ferlinghetti oli tuntud oma teise luulekogu 1958ndal ilmunud "Meele lunapark" ("*A Coney Island of the Mind"*) poolest, mis on tõlgitud üheksasse keelde ja müüdud üle miljoni eksemplari. Kui Ferlinghetti sai 2019. aasta märtsis 100-aastaseks, kuulutas San Francisco linn tema sünnipäeva, 24. märtsi "Lawrence Ferlinghetti päevaks".

## Tunnustus
*2003 – valiti Ameerika Kunstide ja Kirjanduse Akadeemia liikmeks

## Teoseid

* "Meele lunapark", Salv, 2020, tõlkinud Peeter Sauter, ISBN 9789949734122

## Viited
Hodkovice nad Mohelkou

**Hodkovice nad Mohelkou** (kuni 1949. aastani **Hodkovice**, saksa keeles *Liebenau*) on linn Tšehhis Libereci maakonnas Libereci ringkonnas. Hodkovice nad Mohelkou asub Liberecist ligikaudu 11 km lõunas.

Hodkovice nad Mohelkoud on esmamainitud 1352. aastal.

Hodkovice nad Mohelkou vanalinn on alates 1995. aasta septembrist ajalooline linnakaitseala.

## Viited
Book Depository

**Book Depository** on Ühendkuningriigist opereeritav veebipõhine raamatumüügiplatvorm, millel on suure valikuga kataloog ja tasuta kohaletoimetamine enam kui 160 riiki. Veebipoe asutas endine Amazoni töötaja Andrew Crawford, kes müüs selle 2011. aastal oma endisele tööandjale.

Platvorm suleti lõplikult 26. aprillil 2023. aastal.

## Välislingid
*www.bookdepository.com
Netolice

**Netolice** (saksa keeles *Netolitz*) on linn Tšehhis Lõuna-Tšehhi maakonnas Prachatice ringkonnas. Netolice asub Prachaticest umbes 15 km idakirdes ja České Budějovicest ligikaudu 22 km põhjaloodes.

Netolice on Tšehhi Vabariigi üks vanemaid linnu. Netolice lossi on esmamainitud 981. aastal.

Netolice vanalinn on alates 1990. aasta novembrist ajalooline linnakaitseala.

Netolices asub renessanss-stiilis Kratochvíle loss, mis ehitati aastatel 1583–1589.

## Viited
Aleksandr Novitski

**Aleksandr Novitski** (vene keeles *Александр Антонович Новицкий*; 1848 Venemaa Keisririik – 11. november (29. oktoober vkj) 1905 Narva) oli vene arhitekt, titulaarnõunik, 1882–1905 Narva linnaarhitekt.

1871. aastal asus ta õppima Peterburi Kunstide Akadeemiasse, mille lõpetas 1878. aastal 3. klassi kunstniku auastmega, tema lõputöö teema oli keemialabori hoone projekt. 1877. aastal sai ta hõbemedali.

8. juulil 1882 sai ta Narva linnaarhitektiks.

1902. aastal osales ta Narva linna vallutamise 200. aastapäeva piduliku programmi koostamise komisjoni töös. Alates 22. märtsist 1902 oli ta Martinsoni nimelise vaestemaja avamise komisjoni liige.

Aastatel 1896–1904 oli Aleksandr Novitski Keiserliku Vene Vee Pääl Päästmise Seltsi Peterburi ringkonna Narva osakonna liige, Harmoonia klubi liige, 1886–1887 Narva Muusikaühingu liige, alates 1890. aastast Narva vaeslastekohtu liige. Aastast 1905 Narva vabatahtliku tuletõrjeühingu liige.

Aastatel 1890–1894 ja 1902–1905 valiti ta Narva linnavolikogu liikmeks.

Aleksandr Novitski koostas Narva-Jõesuu üldplaneeringu. Oletatavasti oli ta Narva linnapea Adolf Theodor Hahni suvemaja Villa Capriccio projekti autor.

Narvas ehitati tema projektide järgi õigeusu kabel (1891), Narva ohvitseride kasiino aadressil Vestervalli tänav 3 (1893), Vladimiri vennaste koguduse kiriku hoone (arhitekt Klodnitskiga ühisprojekt), Narva linna saun (1897).

Aleksandr Novitski suri maohaavandi tõttu ja maeti 1. novembril 1905 Jaanilinna kalmistule.

## Isiklikku
Abikaasa Maria Novitski (*Мария Ивановна Новицкая*). Neil oli neli last: tütar Jevgenia (29.12.1883), poeg Konstantin (04.06.1885–1887), tütar Aleksandra (31.01.1889) ja tütar Marianna (09.04.1890).

## Viited
Libušín

**Libušín** (saksa keeles *Libusin*) on linn Tšehhis Kesk-Tšehhi maakonnas Kladno ringkonnas. Libušín asub Kladno kesklinnast ligikaudu 4,5 km loodes.

Libušín paikneb merepinnast 317 meetri kõrgusel.

Asula oli olemas juba 6. sajandil. Libušínit on esmamainitud 1052. aastal. Asula nime on seostatud müütilise printsessi Libušega. Libušín sai linnaõigused 1919. aastal. Libušín kaotas linnaõigused 1961. aastal, kuid sai need 2001. aastal tagasi.

## Viited
Indica Watson

**Indica Elizabeth Watson** (sündinud 20. jaanuaril 2010 Londonis) on inglise näitleja.

## Televisioon

## Filmograafia

## Välislingid
*
Březnice

**Březnice** (saksa keeles *Bresnitz*, varem ka *Preßnitz*) on linn Tšehhis Kesk-Tšehhi maakonnas Příbrami ringkonnas. Březnice asub Příbramist ligi 15 km lõunas ja Praha kesklinnast umbes 67 km edelas.

Linn asub merepinnast 462 meetri kõrgusel.

Březnicet on esmamainitud 1224. aastal.

Březnice vanalinn on alates 1990. aastast ajalooline linnakaitseala.

## Viited
Velké Pavlovice

**Velké Pavlovice** (saksa keeles *Groß Pawlowitz*) on linn Tšehhis Lõuna-Morava maakonnas Břeclavi ringkonnas. Velké Pavlovice asub Austria piirist 17 km kaugusel, Břeclavist umbes 17 km põhjas ja Brno kesklinnast ligikaudu 36 km lõunakagus.

Velké Pavlovice ümbruskond on oluline viinamarjakasvatuspiirkond. 

Küla on esmamainitud 1252. aastal. Velké Pavlovice sai aleviks 1891. aastal ja linnaks 1967. aastal.

Velké Pavlovices on sündinud austria kirjanik, esseist, tõlkija ja kultuurifilosoof Rudolf Kassner (1873–1959).

## Viited
The Visitors (ABBA album)

**"The Visitors"** on Rootsi popansambli ABBA album aastast 1981. See oli pikka aega nende viimane stuudioalbum, kuni 2021. aasta novembris tuldi välja albumiga "Voyage".

"The Visitors" oli ABBA katse teha küpsemat muusikat.

## Viited
Freetowni bensiiniauto plahvatus

**Freetowni bensiiniauto plahvatus** oli 2021. aasta 5. novembril Sierra Leone pealinnas Freetownis toimunud liiklusõnnetus, kus veoauto sõitis sisse bensiinilastis tsisternautole. Kütus süttis, tule läbi sai surma vähemalt 151 ning vigastada vähemalt 304 inimest.

## Viited
Jablonné v Podještědí

**Jablonné v Podještědí** (varem **Německé Jablonné**, saksa keeles *Deutsch-Gabel*) on linn Tšehhis Libereci maakonnas Libereci ringkonnas. Jablonné v Podještědí kesklinn asub Saksamaa piirist 6 km kaugusel, Liberecist ligikaudu 20 km läänes.

Asula rajasid saksa kolonistid 12. sajandil. Ürikutes on asulat esmamainitud 1241. aastal.

Linnas asub 13. sajandi keskpaiku rajatud ja 16. sajandi keskel ning 17. sajandi keskel ümberehitatud Lemberki loss.

Jablonné v Podještědí vanalinn on alates 1992. aastast ajalooline linnakaitseala.

## Viited
Köievändad

**Köievändad** olid varasemal ajal lina või kanepi sõõretest köie keede ja nendest köie keerutamise riist.

## Ajaloost
Euroopas valmistati varem köisi laialdaselt kodusel teel, kasutades selleks köieväntasid. Eesti taludes tehti veel 20. sajandi alguses suur osa oma tarbeks minevaid köisi käsitööna, peamiselt köiemeistrite poolt.

## Kasutamine
Köieväntade ühes otsas oli umbes 1,5 meetri pikkune puupakk, mis kinnitati rõhtsalt puupostide või ka uksepiitade vahele. Pakust käis otsapidi läbi 3–4 ühise käepidemega vänta. Iga vända külge seoti sõõrde ots. Sõõrete teised otsad köideti vända külge, mis asus liikuval ratastega alusel, reel või kelgul. Töötati harilikult kolmekesi, kummaski köievända otsas mees väntasid keeramas ning keskel kolmas, kelle käes oli köiekamm ehk *kutsikas* (väiksem pakk, mille külgedes olid sooned sõõrete jaoks). Köiekammi abil tagati kee ühtlane kokkukeerdumine. Algul käänati pakus olevate väntadega sõõrded täiesti keerdu, seejärel hakati teises otsas oleva vändaga sõõrdeid keeks kokku keerama. Pidevalt keerati ka esimesi väntasid, et sõõrded keerust lahti ei läheks. Samal viisil keerutati peale seda valminud keedest köis.

## Vaata ka
*Köiepöör

## Viited

## Välislingid
*Köievändad. Eesti Põllumajandusmuuseum
Eesti Laevajuhtide Liit

**Eesti Laevajuhtide Liit** (lühend **ELJL**) on Eesti mittetulundusühing, mis koondab Eesti laevajuhte. Ehkki ELJL ühendab sarnase elukutsega isikuid, pole tegemist ametiühingu, vaid kutseorganisatsiooniga. See on Eesti suurim laevaohvitsere ühendav kutseorganisatsioon, millel on üle 200 liikme. Kõik ELJL-i liikmed omavad laevajuhi kutset või omandavad seda, see tähendab, et liikmeskonda kuulub nii kapteneid, tüürimehi kui ka (üli)õpilasi. Kuigi märkimisväärse osa ELJL-i liikmeskonnast moodustavad tegevmeremehed, on paljud liikmed otsustanud jätkata karjääri ka kaldasektori eri valdkondades. Liikmeskonna mitmekesisus on seejuures ELJL-i üheks suurimaks väärtuseks.

## Missioon
*aidata kaasa merenduse arengule Eesti Vabariigis
*Liidu liikmeskonna abistamine ja nõustamine kutseoskuste arendamisel ja erialaste teadmiste tõstmisel
*Liidu liikmete kutsealaste, majanduslike ja sotsiaalsete huvide ja õiguste kaitsmine tööandjate, riigi- ja majandusorganite ees
*Liidu liikmete juriidiline nõustamine
*laevajuhi ameti propageerimine ja teadvustamine üldsusele
*kontaktide otsimine ja koostöö rahvusvahelisel tasemel

## Loomine
Idee taolise organisatsiooni moodustamiseks sündis ühe Eesti Mereakadeemia vilistlaste sõpruskonna koosviibimisel. Neid julgustas asjaolu, et esimese iseseisvusperioodi ajal oli tegutsenud sarnane organisatsioon, mida nimetati tollal Eesti Laevajuhatajate Seltsiks. Umbes 2008. aasta augustis alustasid mitmed ühiste eesmärkidega laevajuhid ametliku organisatsiooni loomist. Asutamisprotsess hõlmas pikki arutelusid ja mitmeid koosolekuid, täitmaks mittetulundusühinguid puudutavate õigusaktide nõudeid ning koostamaks liidu põhikirja.

29. septembril 2008 toimunud asutamiskoosolekul valiti ELJL-i esimene juhatus ja kinnitati põhikiri. Juhatuse esimeseks esimeheks sai Janno Laende, juhatuse liikmeteks valiti Andrus Saulep, Raido Ruse, Janek Lember ja Marek Kotsulim. 25. novembril 2008 kanti ELJL mittetulundusühinguna registrisse.

## Välislingid
Eesti Laevajuhtide Liidu koduleht
Turu tänav (Narva)

**Turu tänav** on tänav Narvas Kreenholmi linnaosas. Algab Joala tänavast ja lõpeb Kalda tänavaga ristudes. Tänava pikkus on 340 m.

Enne Teist maailmasõda kulges Turu tänav Narva vanalinnas Narva raekoja ees praeguse Raekoja platsi asemel. Tänav algas Viru tänavast ja lõppes Rüütli tänavaga ristudes. Turu ja Rüütli tänava nurgal Raekojas asus linnavalitsus ja politsei. 

1893., 1900 ja 1905. aasta linnaplaanidel oli selle tänava nimi *Рыночная*, 1912. ja 1927.aasta linnaplaanidel Turu tänav.
Benešov nad Ploučnicí

**Benešov nad Ploučnicí** (saksa keeles *Bensen* või *Beneschau*) on linn Tšehhis Ústí maakonnas Děčíni ringkonnas. Linn asub Ploučnice jõe ääres, Děčínist ligi 8 km kagus ja Ústí nad Labemist umbes 21 km idakirdes.

Linn on tõenäoliselt asutatud 1230. aastatel. Benešov nad Ploučnicít on ürikutes esmamainitud 1311. aastal.

Benešov nad Ploučnicí vanalinn on alates 1992. aasta septembrist ajalooline linnakaitseala.

Linnas asub 16. sajandil rajatud renessanss-stiilis lossikompleks, mis koosneb ülemisest ja alumisest lossist.

## Viited
Sezemice

**Sezemice** (saksa keeles *Sezemitz*) on linn Tšehhis Pardubice maakonnas Pardubice ringkonnas. asub Loučná jõe ääres, Pardubice kesklinnast ligikaudu 6,5 km idakirdes.

Asulat on esmamainitud 1227. aastal. 1488. aastal oli Sezemice ürikute andmetel juba alev. Linnaõigused sai Sezemice 1834. aastal.

## Viited
Päikesesüsteemi väikekeha

**Päikesesüsteemi väikekeha** on Päikesesüsteemis tiirlev taevakeha, mis ei ole planeet, kääbusplaneet või planeedi kaaslane.

Rahvusvaheline Astronoomiaunioon (IAU) defineeris termini 2006. aastal.

Päikesesüsteemi väikekehadeks loetakse kõik komeedid ja väikeplaneedid, mis pole kääbusplaneedid. Päikesesüsteemi väikekehad on ka asteroidid, Jupiteri troojalased, Neptuuni-tagused objektid.

## Viited
Uherský Ostroh

**Uherský Ostroh** (kuni 1846. aastani **Ostroh**, saksa keeles *Ungarisch Ostra*) on linn Tšehhis Zlíni maakonnas Uherské Hradiště ringkonnas. Uherský Ostroh asub Morava jõe ääres Uherské Hradištěst umbes 10 km lõunaedelas ja Zlínist ligikaudu 33 km edelas.

Uherský Ostrohi on esmamainitud 1275. aastal.

Uherský Ostrohi vanalinn on alates 20. novembrist 1990 ajalooline linnakaitseala.

## Viited
Pollica

**Pollica** on omavalitsusüksus (*[[comune]]*) Itaalias Campania maakonnas Salerno provintsis.

370 meetri kõrgusel merepinnast asuva Pollica asustustihedus on keskmiselt  inimest ruutkilomeetri kohta (31.05.2020).

Pollica jaguneb järgmisteks osaüksusteks (*frazione*): Acciaroli, Cannicchio, Celso, Galdo, Pioppi.

Pollica piirneb järgmiste omavalitsusüksustega: Casal Velino, San Mauro Cilento, Sessa Cilento, Stella Cilento.

## Viited

## Välislingid
Rožmitál pod Třemšínem

**Rožmitál pod Třemšínem** (saksa keeles *Rozmital* või ka *Rosenthal*) on linn Tšehhis Kesk-Tšehhi maakonnas Příbrami ringkonnas. Rožmitál pod Třemšínem asub Příbramist umbes 13 km ja Praha kesklinnast ligikaudu 68 km edelas.

Asulat on esmamainitud 1265. aastal. Rožmitál pod Třemšínem sai alevi staatuse 1349. aastal ja linnaõigused 1850. aastal.

Rožmitál pod Třemšínemi vanalinn on alates 1990. aastast ajalooline linnakaitseala.

## Viited
Sophie Julie von Ungern-Sternberg

**Sophie Julie von Ungern-Sternberg** (sündinud von Wahl, 1824–1917) oli vähetuntud 19. sajandi naiskunstnik, kelle biidermeierlikud mõisavaateid leidub Eesti Kunstimuuseumi kogus.

Sophie Julie von Ungern-Sternberg sündis 1824. aastal. Sophie peamiseks kunstiõpetajaks kujunes Tartu ülikooli joonistusõpetaja kunstnik W. Fr. Krüger. Teine mõjukas isik Sophie haridusteel oli tema mitmekülgsete huvidega inglannast ema Martha Bates. Ettevõtlik Martha korraldas 1840–1841 suurejoonelise Euroopa-reisi, et hoolitseda oma 15-aastaseks saanud tütre hariduse ja silmaringi eest. Reis viis Skandinaavia kaudu Saksamaale, Prantsusmaale ja viimaks Londonisse. Pikem peatus tehti Heidelbergis, kus endise Tartu Ülikooli botaanikaprofessori Carl Friedrich von Ledebouri kodus peeti Sophie 16. sünnipäeva, mille puhul olid Ledebourid lasknud talle valmistada 16 mandariiniga kaunistatud tordi.

Reisil võttis Sophie joonistustunde ja katsetas õlimaali. Kogu reisi vältel kandis Sophie kaasas väikest joonistusalbumit, kuhu ta huvipakkuvaid paiku visandas. Hiljem Eestis jätkas ta enda jaoks oluliste paikade jäädvustamist ning joonistas enamikku von Wahlide perele ja alates 1850. aastast juba abikaasa Eugen von Ungern-Sternbergile (1811–1902) kuulunud mõisatest.
## Välislingid
*Kristiina Tiideberg, Joonistav mõisapreili Sophie von Ungern-Sternberg, Ajakiri Pööning, 2021
Kamenice nad Lipou

**Kamenice nad Lipou** (saksa keeles *Kamnitz an der Linde*) on linn Tšehhis Vysočina maakonnas Pelhřimovi ringkonnas. Kamenice nad Lipou asub Pelhřimovist umbes 18 km lõunaedelas, Jindřichův Hradecist ligi 19 km põhjakirdes ja Jihlavast ligikaudu 38 km lääneedelas.

Kamenice nad Lipou asub merepinnast 563 meetri kõrgusel.

Kamenice nad Lipou vanalinn on alates 1990. aasta novembrist ajalooline linnakaitseala.

## Viited
Hluk

**Hluk** (saksa keeles *Hulken*) on linn Tšehhis Zlíni maakonnas Uherské Hradiště ringkonnas. Hluk asub Uherské Hradištěst ligi 12 km kagus ja Zlínist umbes 23 km edelas.

Hluk paikneb merepinnast 222 meetri kõrgusel.

Hluki on esmamainitud 1294. aastal.

## Viited
Náměšť nad Oslavou

**Náměšť nad Oslavou** (saksa keeles *Namiest*, *Namiest an der Oslawa*) on linn Tšehhis Vysočina maakonnas Třebíči ringkonnas. Náměšť nad Oslavou asub Oslava jõe ääres, Třebíčist umbes 16 idas, Brno kesklinnast 33 km idas ja Jihlavast ligikaudu 42 km idakagus.

Asulat on esmamainitud 1234. aastal. 1759. aastal laastas Náměšť nad Oslavoud suur tulekahju. Raudteeühenduse sai Náměšť nad Oslavou 1886. aastal. Linnaõigused sai Náměšť nad Oslavou 1923. aastal.

## Viited
Stepping Stonesi tuletorn

**Stepping Stonesi tuletorn** (inglise keeles *Stepping Stones Light*) on siiani töötav tuletorn Ameerika Ühendriikide New Yorgi osariigis Long Islandi väinas, mis valmis 1877. aastal. See automatiseeriti 1967. aastal.

## Vaata ka
*Hudson-Athensi tuletorn

## Välislingid
Vald (Itaalia)

**Vald** (itaalia ***comune*** [koˈmune], mitmuses *comuni* [koˈmuni]) on Itaalia haldusjaotuses 3. järgu iseseisev territoriaalne kohalik omavalitsusüksus, millel võivad olla linna õigused (*titolo di città*). *Comune* omakorda võib jaguneda väiksemateks üksusteks ehk *[[frazione]]*deks (mitmus *frazioni*), millele eesti keeles ligikaudselt vastab termin „osavald“.

Keskajal *[[praeter legem]]*i alusel moodustunud haldusüksuste õigused ja kohustused on sätestatud Itaalia põhiseaduse artiklis 114.

2000. aasta 18. augusti seadlus nr&nbsp;267 määratleb valla seadusandliku kogu *il consiglio comunale* ('valla nõugkogu'}, täitevorgani *la giunta comunale* ('valla volikogu') ja valla juhi *il sindaco*.

Valla juht ja nõukogu liikmed valitakse selle elanike poolt üheaegselt.

Vald võib jaguneda väiksemateks üksusteks ehk fraktsioonideks (*frazione* [fraʦˈʦjone], mitmuses *frazioni* [fraʦˈʦjoni]). 

2021. aastal oli Itaalias 7904 valda.

Pikima nimega (34 tähte) vald on San Valentino in Abruzzo Citeriore (PE), kahetähelise nimega vallad on Ne (GE), Re (VB) ja Vo' (PD).

Suurim (1287,36 km²) haldusüksus on Rooma (RM), väikseim Atrani (0,12 km²) (SA)

## Elanike arv valdades
Suurima elanike arvuga on Rooma (RM, 2 779 450), väikseima elanike arvuga on Morterone (LC, 34).

ISTATi andmed seisuga 1. jaanuar 2021:

## Vaata ka
* Maakond (Itaalia)
* Provints (Itaalia)

## Viited
Hudson-Athensi tuletorn

**Hudson-Athensi tuletorn** (inglise keeles *Hudson-Athens Lighthouse*) on siiani töötav tuletorn Ameerika Ühendriikide New Yorgi osariigis Hudsoni jões Hudsoni ja Athensi linna vahel. See valmis 1874. aastal ja automatiseeriti 1949. aastal.

## Vaata ka
*Stepping Stonesi tuletorn

## Välislingid
Ledeč nad Sázavou

**Ledeč nad Sázavou** (saksa keeles *Ledetsch an der Sasau*) on linn Tšehhis Vysočina maakonnas Havlíčkův Brodi ringkonnas. Ledeč nad Sázavou asub Havlíčkův Brodist ligi 24 km lääneloodes ja Jihlavast umbes 40 km põhjaloodes.

Ledeč nad Sázavou vanalinn on alates 1. aprillist 2003 ajalooline linnakaitseala.

## Viited
Jílové

**Jílové** (kuni 1945. aastani **Jílové u Podmokel**, saksa keeles *Eulau*) on linn Tšehhis Ústí maakonnas Děčíni ringkonnas. Jílové kesklinn asub Saksamaa piirist 6 km kaugusel, Děčínist ligikaudu 8 km läänes ja Ústí nad Labemist umbes 12 km põhjaloodes.

Jílovét on esmamainitud 1348. aastal. Linnaõigused sai Jílové 1964. aastal.

## Viited
Oruro departemang

**Oruro departemang** on Boliivia 1. järgu haldusüksus. Asub riigi lääneosas.

Halduslikult jaguneb 16 provintsiks.

## Viited
Buttermilk Channel

**Buttermilk Channel** on umbes 1,6 km pikkune ja 0,4 km laiune kitsas väin, mis asub Upper New York Bays. See eraldab Governors Islandit Brooklynist.

Sealsed loodete hoovused on üsna tugevad.

## Välislingid
Hemolüüs

**Hemolüüs** on erütrotsüütide rakuseina lõhustumine ja rakusiseste komponentide vabanemine väliskeskkonda. Seda võivad põhjustada bioloogilised lahustid, mikroobide toodetud toksiinid, ultraviolettkiirgus, mehaaniline purustamine, mõned raviained jpt.

Hemolüüs võib põhjustada hemoglobineemiat vereplasmasse eralduva hemoglobiini tõttu, mis mängib olulist rolli sepsise patogeneesis ja võib kaasasündinud immuunsüsteemi pärssiva toime tõttu kaasa tuua suurenenud nakkusohu.

## Viited
Nýrsko

**Nýrsko** (saksa keeles *Neuern*) on linn Tšehhis Plzeňi maakonnas Klatovy ringkonnas. Nýrsko kesklinn asub Saksamaa piirist 6,5 km kaugusel, Klatovyst ligi 16 km edelas ja Plzeňist umbes 53 km lõunaedelas, Úhlava jõe kaldal.

Nýrsko asub merepinnast 452 meetri kõrgusel.

Nýrskot on esmamainitud 1327. aastal.

## Viited
Doksy

**Doksy** (saksa keeles *Hirschberg am See*) on linn Tšehhis Libereci maakonnas Česká Lípa ringkonnas. Doksy asub Česká Lípast ligikaudu 15 km lõunakagus ja Liberecist umbes 36 km edelas.

Doksyt on esmamainitud 1293. aastal.

Linna olulisim vaatamisväärsus on 16. sajandil rajatud Doksy loss.

## Viited
Česká Kamenice

**Česká Kamenice** (saksa keeles *Böhmisch Kamnitz*) on linn Tšehhis Ústí maakonnas Děčíni ringkonnas. Česká Kamenice asub Děčínist ligi 15 km idas ja Ústí nad Labemist umbes 31 km kirdes.

Česká Kamenice asub merepinnast 301 meetri kõrgusel.

Česká Kamenicet on esmamainitud 1352. aastal. Kuid linn on asutatud varem, enne 1283. aastat, tõenäoliselt 1270. aastatel.

Česká Kamenice vanalinn on alates 1992. aasta septembrist ajalooline linnakaitseala.

## Viited
Angola vabadussõda

**Angola vabadussõda** (portugali keeles *Guerra de Independência de Angola*, Angolas *Luta Armada de Libertação Nacional* (rahvusliku vabaduse relvastatud võitlus)) oli aastatel 1961–1974 toimunud sõda, mis algas puuvilla sundkasvatamise vastastest meeleavaldustest. Meeleavaldus arenes võitluseks Portugali meretaguse Angola provintsi üle. Sõda lõppes aprillis 1974, kui Lissabonis toimus vasakpoolne riigipööre ning Estado Novo diktatuur lõppes. Uus võim lõpetas Aafrika kolooniates sõjategevuse ning asus kolooniate iseseisvumist toetama.

Angola kodusõda peetakse osaks suuremast Portugali koloniaalsõjast, mille käigus võitlesid endale iseseisvuse ka Guinea-Bissau ja Mosambiik. Tegu oli sissisõjaga, Portugali armee ja julgeolekujõud sõdisid peamiselt hõredaltasustatud maapiirkondades tegutsenud mässuliste vastu. Kõik konflikti osapooled saatsid korda sõjakuritegusid, sõjalises mõttes olid konflikti lõpuks võidukad Portugali jõud.

Pärast Portugali vägede lahkumist puhkes erinevate mässuliste grupeeringute vahel Angola kodusõda. Kodusõda lõppes *de jure* jaanuaris 1975, kui Portugali valitsus, UNITA, MPLA ja FNLA allkirjastasid Alvori lepingu. *De facto* jätkus kodusõda juba mais 1975, kokkupõrked toimusid nii Luanda tänavatel kui pealinna ümbritsevates külades.

## Vaata ka
* Portugali koloniaalsõda
* Porguali Angola
* Kuuba sekkumine Angolas

## Viited

## Välislingid
* Guerra Colonial: 1961–1974 – State-supported historical site of the Portuguese Colonial War (Portugal) (portugali keeles)
* OnWar timeline
* U.S. Involvement in Angolan Conflict from the Dean Peter Krogh Foreign Affairs Digital Archive
Eesti Laul 2022

**Eesti Laul 2022** oli 14. Eesti Laulu võistlus ja 29. Eurovisiooni lauluvõistluse Eesti eelvoor.

Uuendusena toimusid Eesti Laulu konkursil 4 veerandfinaali vahemikus 20. november – 11. detsember 2021. Poolfinaalid toimusid 3. ja 5. veebruaril, finaal 12. veebruaril. Igas veerandfinaalis osales 10 laulu, kust edasi pääses 5 parimat. Mõlemast poolfinaalist pääses finaali 5 laulu, seega finaalis osales kokku 10 laulu.

Võistluse võitis Stefan Airapetjan lauluga "Hope", mis esindas Eestit 2022. aasta Eurovisiooni lauluvõistlusel.

## Veerandfinaalid
### 1. veerandfinaal
Esimene veerandfinaal toimus 20. novembril ETV stuudios. Saatejuhid olid Eda-Ines Etti ja Tanel Padar. Žürii koosseisu kuulusid: Sissi, Synne Valtri, Egert Milder, Maiken, Olav Osolin, Bert Järvet, Vaido Pannel ja Andres Puusepp.

### 2. veerandfinaal
Teine veerandfinaal toimus 27. novembril ETV stuudios. Saatejuhid olid Uku Suviste ja Tanja Mihhailova-Saar.

### 3. veerandfinaal
Kolmas veerandfinaal toimus 4. detsembril ETV stuudios. Saatejuhid olid Ott Lepland ja Laura Põldvere.

### 4. veerandfinaal
Neljas veerandfinaal toimus 11. detsembril ETV stuudios. Saatejuhid olid Jüri Pootsmann ja Getter Jaani.

## Poolfinaalid
### 1. poolfinaal
Esimene poolfinaal toimus 3. veebruaril Saku Suurhallis. Saatejuhid olid Priit Loog, Maarja-Liis Ilus ja Jüri Pootsmann.

### I Voor

### II Voor

### 2. poolfinaal
Esimene poolfinaal toimus 5. veebruaril Saku Suurhallis. Saatejuhid olid Priit Loog, Maarja-Liis Ilus ja Jüri Pootsmann.

### I Voor

### II Voor

## Finaal
Eesti Laulu finaalvõistlus toimus 12. veebruaril 2022 Saku Suurhallis. Saatejuhid olid Maarja-Liis Ilus ja Priit Loog ning Jüri Pootsmann *green room*'is.

### Superfinaal

## Vaadatavus

## Viited

## Välislingid
* Eesti Laulu veebileht
Andres Sarapuu

**Andres Sarapuu** (sündinud 31. oktoobril 1978 Võhmas) on  endine vang, Tiktoki suunamudija, taara- ning minimaja ärimees.

## Ekskursioonid suletud Murru vanglasse
Andres Sarapuu korraldab 2020. aastast ekskursioone Murru vanglasse.   
         
 
## Raamat "Purelevad koerad"
Sarapuu raamat "Purelevad koerad" ilmus kirjastuselt Gallus 2021. aasta novembris.

Raamatu kaasautorid on Lennart Käämer ja toimetaja Loone Ots, illustreerinud Mari-Liis Bassovskaja. 

Raamat on eluloolise joonega vanglajutustus, kus kirjeldatakse ühe inimese sisemist võitlust – just nagu purelevad koerad ühe inimese sees, must ja valge koer.

## Viited

## Välislingid
*Andres Sarapuu. Purelevad koerad Kirjastus Gallus
Esitantsija

**Esitantsija** (inglise keeles *principal dancer*; vene keeles *премьер* ja  *прима-балерина*) on balletis peaosi tantsiv solist, ka balletisolistile antav kõrgeim kutsealane kategooria.

Mitteametlikult nimetatakse esitantsijatare ka priimabaleriinideks.

## Balletitruppe ja -teatreid
### Royal Ballet‎
Royal Ballet‎'s oli 2021. aasta seisuga 19 esitantsijat, teiste seas Akane Takada, Fumi Kaneko, Sarah Lamb ja Natalia Osipova.

Varasemaid esitantsijaid: Sergei Polunin (2010–2012). Polunin sai Royal Ballet' esitantsijaks 19-aastaselt. Ta oli noorim, kes selle kategooria kunagi on Royal Ballet'st saanud. 


Pilt: Takada 00.png |Akane Takada 
Pilt: FUMI KANEKO, THE SLEEPING BEAUTY.png |Fumi Kaneko 
Pilt: Sarah Lamb DSCN2875a.jpg |Sarah Lamb 
Pilt: Natalia Osipova in Flames of Paris Bolshoi Theatre 2011-10-28.jpg|Natalia Osipova 


### American Ballet Theatre‎
American Ballet Theatre‎s oli 2021. aasta seisuga 16 esitantsijat, teiste seas Christine Shevchenko, Herman Cornejo, Isabella Boylston, Skylar Brandt ja Misty Copeland.


Pilt: Herman Cornejo.jpg|Herman Cornejo
Pilt: Skylar Brandt.jpg |Skylar Brandt 
Pilt: Life In Motion (cropped).jpg |Misty Copeland 


### Inglise Rahvusballett
Inglise Rahvusballetis‎ oli 2021. aasta seisuga 10 esitantsijat, neist 8 juhtivat esitantsijat (*lead principal dancer*) 2 esitantsijat (*principal dancer*).

Juhtivaid esitantsijaid 2021. aastal: Erina Takahashi, Isaac Hernández jt.

1990. aastail oli Inglise Rahvusballeti esitantsijate seas ka Eestist pärit balletitantsijad Toomas Edur ja Agnes Oaks.


Pilt: Erina Takahashi swan lake enb.jpg|Erina Takahashi 
Pilt: Isaac Hernández Enrique Peña Nieto (cropped).jpg |Isaac Hernández 
Pilt: Edur, Toomas.IMG 0765.JPG|Toomas Edur 
Pilt: Oks, Age.IMG 9700.JPG|Agnes Oaks


### Suur Teater‎
Suure Teatri‎ balletitrupis oli 2021. aasta seisuga 16 esitantsijat, neist 8 priimabaleriini (ametlik kategooria nimetus "baleriin") ja 8 *premjeeri* (meessoost esitantsija).

Esitantsijaid 2021. aastal: Mihhail Lobuhhin, Jevgenija Obraztsova, Svetlana Zahharova, Artjom Ovtšarenko, Olga Smirnova, Vjatšeslav Lopatin, Anastassija Staškevitš jt.

Varasemaid tuntud esitantsijaid: Nikolai Tsiskaridze (*premjeer* 1992–2013) jt. 


Pilt: Spartacus 19 2013.jpg|Mihhail Lobuhhin
Pilt: Evgenia Obraztsova at David H. Koch Theatre.png|Jevgenija Obraztsova 
Pilt: Olga Smirnova on 99.media.jpg|Olga Smirnova
Pilt: Svetlana Zakharova in Kitri Variation with the Bolshoi Ballet.jpg |Svetlana Zahharova


### Ukraina rahvuslik ooperi- ja balletiteater‎
Tarass Ševtšenko Ukraina Rahvusliku Akadeemilise Ooperi- ja Balletiteatri‎ balletitrupis oli 2021. aasta seisuga 16 esitantsijat, neist 8 priimabaleriini (ametlik kategooria nimetus "baleriin") ja 8 *premjeeri*.

Esitantsijaid 2021. aastal: Natalija Matsak, Hrõstõna Šõšpor jt.


Pilt: Natalia Matsak LO.jpg|Natalija Matsak
Pilt: Христина Шишпор.jpg|Hrõstõna Šõšpor 


### Eesti Rahvusballett
Eesti Rahvusballeti trupis oli 2021. aasta seisuga viis esitantsijat (Alena Shkatula, Ami Morita, Anatoli Arhangelski, Jevgeni Grib ja Sergei Upkin).

## Viited
Reet Klettenberg

**Reet Klettenberg** (sündinud 19. veebruaril 1981) on eesti filoloog, kes on tõlkinud peamiselt ungari kirjandust. 

Ta lõpetas aastal 1999 Suure-Jaani Gümnaasiumi. Aastal 2004 lõpetas ta Tartu Ülikoolis bakalaureuseõppe ja aastal 2007 magistriõppe.

Budapestis eesti keele lektorina töötatud aastatest pajatab ta raamatus "Minu Ungari: välismaalasest pärismaalaseks".

## Viited
Gootide reduut

**Gootide reduut** on Põhjasõja ajal Toompea lääneküljel 1704. (1710) aastaks ehitatud Tallinna muldkindlustusvööndi osa. Gootide reduut (rootsi keeles *Redouten Giötha*) kujutas endast viisnurkset muldkindlustust eskarpmüüri ja kaitserinnatisega väliskülgedel, reduudi siseküljel paiknes kahepoolne trepp ja rajatise peale mahtus kümmekond suurtükki. 

Tallinna muldkindlustusvööndi osana plaaniti algselt Götamaa ehk Gootide bastioni, mida aga Põhjasõja tõttu ette võtta ei jõutud. Bastioni ehitust alustati 1690. aastatel, Rootsi riigi kindlustustööde juhi Erik Dahlbergi projekti järgi, kui kaevati lahti pooles ulatuses bastioni eskarpmüüri vundamendikraav, kuid seejärel ehitus peatus.  

Rootsi Sõjamuuseumis säilinud andmete kohaselt valmis reduut 1704. aastal ja kujutas endast viisnurkset muldkindlustust, millele mahtus kümme suurtükki ja mida ümbritses varjatud tee glassiivalliga. Reduudi väliskülgedel oli pinnasega täidetud eskarpmüür ja avatud siseküljel kahepoolne trepp. Reduut on saanud nimetuse Rootsi lõunaosa ajaloolise nime Götamaa järgi.

Venemaa keisririigi ajal 1740. aastail täiendati reduuti ja ehitati välja külgnevad muldvallid koos vallikraaviga, mis ulatusid ümber reduudi.

Aastatel 1905–1907 lammutati aga reduudi põhjakülg valli peale viiva jalgtee rajamiseks, üle vallikraavi ehitati sild ja reduudile istutati puid. 1920.–1930. aastatel täideti vallikraav ja osale lagunenud müürist laoti uus fassaad.

2020. aastal avati Toompargis Gootide reduut restaureerituna, millega jõudis lõpule üks oluline osa Snelli tiiki ümbritseva Toompargi korrastamistöödest. Reduudi korrastamise käigus taastati algsel kujul vallid ja kolm seal paiknenud suurtükiambrasuuri, samuti restaureeriti müürid ning paigaldati neile valgustid. 

Gootide reduudi (Nunne 17) restaureerimisprojekti ja tööde järelevalvet teostasid arhitekt Olavi Nõmmik ning restaureerimisettevõte Oma Fassaad OÜ.
## Vaata ka
*Tallinna muldkindlustusvöönd
## Viited
Esopus Meadowsi tuletorn

**Esopus Meadowsi tuletorn** (inglise keeles *Esopus Meadows Lighthouse*) on tuletorn New Yorgi osariigis Hudsoni jões Kingstoni lähistel. Seda hakati rajama 1838. aastal.

## Välislingid
Tarrytowni tuletorn

**Tarrytowni tuletorn** (inglise keeles *Tarrytown Light*) on tuletorn USA-s New Yorgi osariigis Hudsoni jões Sleepy Hollow' küla lähedal.

Tuletorn ehitati 1880. aastate alguses, et hoiatada laevu Hudsoni jõel asuva leetseljaku eest. Tuletorn pandi tööle 1883. aastal ning see töötas kuni 20. sajandi keskpaigani.

29. mail 1979 kanti Tarrytowni tuletorn ajaloolise tähtsusega mälestiste registrisse National Register of Historic Places.

## Välislingid
Stony Pointi tuletorn

**Stony Pointi tuletorn** (inglise keeles *Stony Point Light*) on tuletorn New Yorgi osariigi linnas Stony Point. Seda hakati rajama Erie kanali valmides 1825. aastal. See on vanim tuletorn Hudsoni jõe ääres.

## Välislingid
Jeffrey's Hooki tuletorn

**Jeffrey's Hooki tuletorn** (inglise keeles *Jeffrey's Hook Light*) on tuletorn New Yorgis Hudsoni jõe ääres Upper Manhattanil. Seda hakati rajama 1889. aastal.

## Välislingid
Habicht (perekonnanimi)

__NOTOC__

**Habicht** on saksa ja eesti perekonnanimi.

2021. aasta 1. jaanuari seisuga oli Eestis perekonnanimi Habicht 39 mehel ja 33 naisel. Perekonnanimede levikult on Habicht meeste puhul 2877. ja naiste puhul 3881. kohal.

Perekonnanime Habicht kandja on keskmiselt 45 aasta vanune (mediaanvanus on 45). Kõige levinum on perekonnanimi Habicht vanuserühmas 75–79, kus neid on 10 000 elaniku kohta 1,03.

19. sajandi algul pandi perekonnanimi Habicht Helme, Pärnu-Elisabethi ja Varbla kihelkonnas.

1930. aastate nimede muutmise kampaania käigus sellist perekonnanime keegi ei võtnud. Küll aga vahetati perekonnanimi Habicht perekonnanimede Aaviste, Haableht, Haabmäe, Haabniit, Haabpiht, Haave, Koitjärv, Laanemets ja Põldma vastu.

## Nime kandjaid
*Antero Habicht (1980–), Eesti jurist, riigiametnik
*Juhan Habicht (1954–), Eesti tõlkija ja kirjanik
*Tamara Habicht (1918–2001), Eesti etnograaf

## Viited
Antero

__NOTOC__
**Antero** on soome päritolu mehenimi, väga harva naise eesnimi.

## Eestis
2023. aasta 1. jaanuari seisuga oli Eestis eesnimi Antero 69 mehel. Antero on populaarsuselt 902. mehenimi.

Vanim Antero on vanuserühmas 55–59, noorim vanuserühmas 0–4. Antero on keskmiselt 30 aasta vanune (mediaanvanus on 30). Kõige populaarsem on eesnimi Antero vanuserühmas 15–19, kus neid on 10 000 elaniku kohta 0,96. Kõige rohkem on eesnimega Antero sündinuid aprillis, kokku 7.

## Soomes

## Nime kandjaid
*Antero Habicht (1980–), Eesti jurist, riigiametnik

## Viited
Antero Habicht

**Antero Habicht** (sündinud 15. juunil 1980 Tallinnas) on Eesti jurist ja riigiametnik, Riigikogu Kantselei direktor.

## Töökäik
*2004–2005 Maksu- ja Tolliameti Põhja maksukeskuse juriidilise osakonna õigusabi talituse jurist ja vanemjurist 
*2005–2009 Justiitsministeeriumi õiguspoliitika osakonna avaliku õiguse talituse nõunik
*2009–2011 ja 2013–2014 Justiitsministeeriumi õiguspoliitika osakonna õigusloome korralduse talituse juhataja
*2011–2013 Justiitsministeeriumi õiguspoliitika osakonna koosseisuväline nõunik seoses EL parema õigusloome projektiga 
*2014–2019 Riigikogu Kantselei õigus- ja analüüsiosakonna juhataja
*2019–2022 Riigikogu Kantselei asedirektor 
*2022– Riigikogu Kantselei direktor

## Viited
Cuernavaca katedraal

**Cuernavaca katedraal** (hispaania keeles *Catedral de la Asunción de María*) on roomakatoliku kirik Mehhikos Morelose osariigis Cuernavacas, Cuernavaca piiskopkonna keskus.

## Kirjeldus
Kirik koos seda ümbritseva kloostriga asub Popocatépetli vulkaani nõlval ja on üks 16. sajandist pärinevaid varaseid kloostreid ja misjonikeskusi Ameerikas. Frantsisklaste kolmanda ordu Maarja taevaminekule pühitsetud klooster ja kirik ehitati vallutusejärgseks asteekide riigi põliselanike ristiusustamiseks. Alles 18. sajandil sai kirikust linnakirik ja 19. sajandi lõpus katedraal. Erinevalt paljudest Mehhiko katedraalidest ei asu see mitte peaväljaku ääres, vaid kloostrimüüridega ümbritsetuna linna lõunaosas.

Kiriku välimus on lihtne ja fassaad kaunistusteta, kõrgete sakmeliste müüridega ühe tervikkompleksina püstitatud ehitis ehitati Cortesi käsul kindluskirikuna kaitseks kohaliku rahva eest. Frantsisklased alustasid Mehhiko ühe varasema misjonikeskuse ehitamist 1526. aastal, kasutades kohalike tööjõudu ja ehituskive Cuauhnáhuaci (Cuernavaca) kivimurrust. Müüride sees on peale katedraali kaks väiksemat sakraalhoonet, üks on roosa 18. sajandi barokkstiilis fassaadiga  Templo de la Tercera Orden de San Francisco, teine 19. sajandist pärinev Capilla del Carmen, kus on tavaks paluda tervenemist haigustest. Katedraali külguks põhjaseinas on sissepääs kloostrikompleksi ja selle dekoor on segu kohalikust ja Euroopa traditsioonist. Kolp ja kondid ehisviilu tipus on frantsisklaste ordu sümbol. 20. sajandi algul avastati kiriku siseruumist 17. sajandi freskod, mis kujutavad esimese mehhiklasest pühaku, Aasia misjonäri Felipe de Jesúse ja tema kaaskannatajate misjonit ja märtrisurma Jaapanis. Katedraali vasakus tiivas asub väike kirikukunsti muuseum Museo de Arte Sacro, mis asutati 2018. aastal ja milles on eksponeeritud 92 usuteemalist maali, skulptuuri ja kaunistust 16.-20. sajandist.

Katedraalist paremal asub varaseim ehitis kogu kloostris, Püha Joosepi kabel (Ladina-Ameerika traditsiooni kohaselt avatud kabel, *[[capilla abierta]]*).


BackCathedralCV.JPG|Vaade katedraalile tagant, Cortesi paleest
OpenChapelSanJoseCV.JPG|Püha Joosepi kabel
MainTerceraOrdenCatedralCV.JPG|18. sajandi kiriku fassaad
CloisterCathCV.JPG|Ristikäik
Catedral de Cuernavaca, fachada lateral.JPG|Külgportaal


## Viited

## Välislingid
* Cuernavaca Cathedral. - expedia.com
Roostoja (perekonnanimi)

__NOTOC__

**Roostoja** on eesti perekonnanimi.

2021. aasta 1. jaanuari seisuga oli Eestis perekonnanimi Roostoja alla viiel mehel ja alla viiel naisel. Perekonnanimede levikult on Roostoja meeste puhul 31429. ja naiste puhul 33222. kohal.

19. sajandi algul perekonnanimede määramise käigus seda ühelegi perekonnale teadaolevalt ei antud.

1930. aastate nimede muutmise kampaania käigus vahetati perekonnanimed Roostar ja Roosvalt perekonnanime Roostoja vastu. Samas, nime Roostoja mõne muu perekonnanime vastu keegi ei vahetanud.

## Nime kandjaid
* Üllar Roostoja (1957–), Eesti jurist, kohtunik

## Viited
Üllar Roostoja

**Üllar Roostoja** (sündinud 22. detsembril 1957 Kohtla-Järvel) on Eesti jurist, kohtunik.

1981–1993 töötas ta majandusettevõttes alul juristina, hiljem osakonnajuhatajana..

5. oktoobril 1993 nimetas Vabariigi President Riigikohtu üldkogu ettepanekul Üllar Roostoja esimese astme kohtunikuks Põlva Maakohtusse.

29. oktoobril 1998 nimetas Vabariigi President Riigikohtu üldkogu ettepanekul Roostoja teise astme kohtunikuks Tartu Ringkonnakohtusse. Ta töötab siiani Tartu Ringkonnakohtu tsiviilkolleegiumis.

2020. aasta kohtunike täiskogul valiti ta kolmeks aastaks Riigikohtu juures asuva distsiplinaarkolleegiumi liikmeks.

## Viited
Indrek Parrest

**Indrek Parrest** (sündinud 16. veebruaril 1977) on Eesti jurist, kohtunik.

2001. aastal lõpetas Tartu Ülikooli õigusteaduskonna bakalaureuseõppe ja 2005. aastal samas kõrgkoolis magistriõppe. 

21. novembril 2005 nimetas Vabariigi President Riigikohtu üldkogu ettepanekul Indrek Parresti esimese astme kohtunikuks. Ta asus tööle Harju Maakohtusse.

2. juunil 2014 nimetas Vabariigi President Riigikohtu üldkogu ettepanekul Parresti teise astme kohtunikuks alates 18. augustist 2014. Algul töötas ta Tallinna Ringkonnakohtus, aga 2020. aastast Tartu Ringkonnakohtu tsiviilkolleegiumis.

## Tunnustus
* 2012 – Kohtu teravaim sulg

## Viited
Ingeri (eesnimi)

__NOTOC__
**Ingeri** on naise eesnimi.

2021. aasta 1. jaanuari seisuga oli Eestis eesnimi Ingeri 9 naisel. Ingeri on populaarsuselt 2914. naisenimi.

## Nime kandjaid
*Ingeri Tamm (1958–), Eesti jurist, kohtunik

## Viited
Ingeri Tamm

**Ingeri Tamm** (sündinud 1. novembril 1958 Võru rajoonis) on Eesti jurist, kohtunik.

Aastatel 1984–1994 töötas ta Tartu uurimisbüroos alul uurijana, hiljem abidirektorina.

16. novembril 1994 nimetas Vabariigi President Riigikohtu üldkogu ettepanekul Ingeri Tamme esimese astme kohtunikuks Tartu Linnakohtusse.

2020. aastal sai temast Tartu Ringkonnakohtu kriminaalkolleegiumi kohtunik.

## Tunnustus
* 2011 – Kohtu Teravaim Sulg

## Viited
Kerstna

__NOTOC__
**Kerstna** on eesti perekonnanimi.

2021. aasta 1. jaanuari seisuga oli Eestis perekonnanimi Kerstna 19 mehel ja 18 naisel. Perekonnanimede levikult on Kerstna meeste puhul 6525. ja naiste puhul 7539. kohal.

Perekonnanime Kerstna kandja on keskmiselt 40 aasta vanune (mediaanvanus on 43). Kõige levinum on perekonnanimi Kerstna vanuserühmas 50–54, kus neid on 10 000 elaniku kohta 0,90. Perekonnanimi Kerstna on levinuim Ida-Viru maakonnas, kus neid on maakonna 10 000 elaniku kohta 0,60.

19. sajandi algul pandi perekonnanimi Kerstna Võnnu kihelkonnas.

1930. aastate nimede muutmise kampaania käigus sellist perekonnanime keegi ei võtnud ja senised nime kandjad seda ei muutnud.

## Nime kandjaid
* Kersti Kerstna-Vaks (1964–), Eesti jurist, kohtunik

## Viited
Vaks (perekonnanimi)

__NOTOC__
**Vaks** on eesti perekonnanimi.

2021. aasta 1. jaanuari seisuga on Eestis perekonnanimi Vaks 109 inimesel (53 mehel ja 56 naisel). Perekonnanimede levikult on Vaks meeste puhul 1915. ja naiste puhul 2015. kohal.

Perekonnanime Vaks kandja on keskmiselt 43 aasta vanune (mediaanvanus on 44). Kõige levinum on perekonnanimi Vaks vanuserühmas 70–74, kus neid on 10 000 elaniku kohta 1,51. Perekonnanimi Vaks on levinuim Hiiu maakonnas, kus neid on maakonna 10 000 elaniku kohta 11,56.

19. sajandi algul pandi perekonnanimi Vaks Äksi, Põlva, Kose, Kirbla, Karuse, Reigi ja Järva-Madise kihelkonnas.

1930. aastate nimede muutmise kampaania käigus vahetati perekonnanimi Vaks järgmiste perekonnanimede vastu: Vahalaid, Vallimäe, Veeväli. Samas, perekonnanimi Veerbaum vahetati omakorda nime Vaks vastu.

## Nime kandjaid
*Ao Vaks, Eesti lastekirjanik ja ajakirjanik (1912–1993)
*Heino Vaks, eesti teatritegelane ja näitleja (1886–1943)
*Julius Vaks, eesti trompetimängija ja õppejõud (1893–1952)
*Kersti Vaks, eesti klaasikunstnik (1940–)
*Kersti Kerstna-Vaks (1964–), Eesti jurist, kohtunik

## Viited
Kersti Kerstna-Vaks

**Kersti Kerstna-Vaks** (sündinud 12. augustil 1964 Tartus) on Eesti jurist, kohtunik.

1982 lõpetas ta Tartu 2. Keskkooli ja 1987 Tartu Riikliku Ülikooli.

1987–1993 töötas ta majandusjuristina. 1993. aastal oli ta ka veel Nõo vallavalitsuse jurist.

5. oktoobril 1993 nimetas Vabariigi President Riigikohtu üldkogu ettepanekul Kersti Kerstna-Vaksi esimese astme kohtunikuks Tartu Linnakohtusse.

12. detsembril 2011 nimetas Vabariigi President Riigikohtu üldkogu ettepanekul Kerstna-Vaksi teise astme kohtunikuks Tartu Ringkonnakohtusse alates 2. jaanuarist 2012. Ta töötab siiani Tartu Ringkonnakohtu tsiviilkolleegiumis. 2012–2019 oli ta sama ringkonnakohtu esimees.

2020. aasta kohtunike täiskogul valiti ta kohtunikueksamikomisjoni liikmeks.

## Tunnustus
* 2019 – Valgetähe IV klassi teenetemärk

## Viited

## Välislingid
*"Sõnaõigus on kohtunikul". Eesti Naine, 23.09.2016
Aaro Mõttus

**Aaro Mõttus** (sündinud 4. oktoobril 1972) on Eesti jurist, ametilt ülikooli õppejõud, endine riigiametnik.

## Haridus
* 1994 Tartu Ülikool, *[[baccalaureus artium]]* (*[[cum laude]]*), õigusteadus
* 1996 Tartu Ülikool, *[[magister artium]]*, õigusteadus

## Töö
*1993–2006
**Riigikogu Kantselei majandus- ja sotsiaalinfo osakonnajuhataja
**Riigikantselei riigihalduse arendusosakonna juhataja
** siseministri nõunik
** Sisekaitseakadeemia avaliku õiguse õppetooli erakorraline lektor 
*2006–2009 Vabariigi Presidendi õigusnõunik
*2009–2013 Riigikogu Kantselei, õigus- ja analüüsiosakonna juhataja
*2014–2019 Riigikogu Kantselei, asedirektor
*2019–2022 Justiitsministeerium, avaliku õiguse talituse juhataja

## Viited
Columbia ringkonna hääleõiguslikkuse põhiseadusparandus

**Columbia ringkonna hääleõiguslikkuse põhiseadusparandus** oli Ameerika Ühendriikide põhiseaduse redaktsioon, mis küll kiideti heaks, kuid ei jõustunud, sest nõutaval arvul osariike ei ratifitseerinud seadust.

Õigusakti kohaselt saanuks Columbia ringkond täieliku esindatuse Kongressis, presidendi ja asepresidendi valimiskogus (Electoral College) ning õiguse osaleda põhiseadusparanduste menetlemisel.

Parandus võeti vastu Kongressis 22. augustil 1978. Seaduse jõustumiseks olnuks tarvis, et selle ratifitseeriksid 38 osariiki. Kuna 22. augustiks 1985 oli õigusakti heaks kiitnud üksnes 16 osariiki, siis jäi põhiseadusparandus jõustumata.

See on ühtlasi viimane põhiseadusparandus, mille Kongress on heaks kitnud.

## Tekst
### Inglise keeles

### Eesti keeles
Crown Pointi tuletorn

**Crown Pointi tuletorn** (inglise keeles *Crown Point Light*) on endine tuletorn New Yorgi osariigis Champlaini järve ääres. Seda hakati rajama 1858. aastal. Tänapäeval mälestab see Samuel de Champlaini avastusi.

## Välislingid